Paġna (minn hawn 'il quddiem il-"Partijiet") Il-Kunsill Ewropew fir-Riżoluzzjoni tiegħu tas-16 ta' Ġunju 1997 (minn hawn 'il quddiem "ir-Riżoluzzjoni") qabel li jistabbilixxi mekkaniżmu għal rata tal-kambju (minn hawn 'il quddiem "l-ERM II") meta t-tielet stadju ta' Unjoni Ekonomika u Monetarja beda fl-1 ta' Jannar 1999. Skont it-termini tar-Riżoluzzjoni, l-ERM II huwa mfassal biex jgħin jiżgura li l-Istati Membri barra ż-żona tal-euro li qed jipparteċipaw fl-ERM II jidderieġu l-politika tagħhom lejn l-istabbiltà, jinkoraġġixxu l-konverġenza u b'hekk jgħin lill-Istati Membri barra ż-żona tal-euro fl-isforzi tagħhom biex jadottaw l-euro. Huwa għalhekk meħtieġ illi jiġi emendat il-Ftehim tal-Banek Ċentrali dwar l-ERM II biex tiġi kkunsidrata r-revoka tad-deroga favur il-Litwanja, QABLU KIF ĠEJ: Lietuvos bankas m'għandux ikompli jagħmel parti mill-Ftehim tal-Banek Ċentrali dwar l-ERM II b'effett mill-1 ta' Jannar 2015. L-Anness II tal-Ftehim tal-Banek Ċentrali dwar l-ERM II huwa sostitwit bit-test stipulat fl-Anness ta' dan il-Ftehim. Dan il-Ftehim jemenda l-Ftehim tal-Bank Ċentrali dwar l-ERM II b'effett mill-1 ta' Jannar 2015. Magħmul fi Frankfurt am Main, it-13 ta' Novembru 2014. LIETUVOS BANKAS U L-BANK ĊENTRALI EWROPEW, Skont l-Artikolu 30.3 tal-Istatut tas-SEBĊ u l-Artikolu 4(1) tad-Deċiżjoni (UE) 2015/287 (BĊE/2014/61), b'effett mill-1 ta' Jannar 2015 il-BĊE huwa meħtieġ li jikkredita lil Lietuvos bankas bi klejm iddenominata f'euro ekwivalenti għall-ammont aggregat iddenominat f'euro tal-kontribuzzjoni ta' Lietuvos bankas ta' assi ta' riżervi barranin, suġġett għall-ispeċifikazzjonijiet stipulati fl-Artikolu 3 ta' dik id-Deċiżjoni. Il-BĊE u Lietuvos bankas jaqblu illi jistabbilixxu l-klejm ta' Lietuvos bankas għal EUR 239 453 709,58 sabiex jiżguraw illi l-proporzjon bejn l-ammont f'euro tal-klejm ta' Lietuvos bankas u l-ammont aggregat f'euro tal-klejms ikkreditati lill-banek ċentrali nazzjonali l-oħra ta' Stati Membri li l-munita tagħhom hija l-euro (minn hawn 'il quddiem il-"BĊNi l-oħra") ikun ugwali għall-proporzjon bejn l-ippeżar ta' Lietuvos bankas fl-iskema tal-kapital tal-BĊE u l-ippeżar totali tal-BĊNi l-oħra f'din l-iskema. Id-differenza bejn l-ammonti msemmija fil-premessi 1 u 2 tirriżulta minn: (a) l-applikazzjoni lill-valur ta' assi ta' riżervi barranin diġà ttrasferiti minn Lietuvos bankas skont l-Artikolu 30.1 tal-Istatut tas-SEBĊ tar-"rati tal-kambju kurrenti" msemmija fl-Artikolu 48.1 tal-Istatut tas-SEBĊ u (b) l-effett fuq il-klejms skont l-Artikolu 30.3 tal-Istatut tas-SEBĊ miżmumin mill-BĊNi tal-aġġustamenti tal-iskema kapitali tal-BĊE fl-1 ta' Jannar 2004, l-1 ta' Jannar 2009 u l-1 ta' Jannar 2014 skont l-Artikolu 29.3 tal-Istatut tas-SEBĊ u l-espansjonijiet tal-iskema kapitali tal-BĊE fl-1 ta' Mejju 2004, fl-1 ta' Jannar 2007 u fl-1 ta' Lulju 2013 skont l-Artikolu 48.3 tal-Istatut tas-SEBĊ. Minħabba d-differenza hawn fuq imsemmija, il-BĊE u Lietuvos bankas jaqblu illi l-klejm ta' Lietuvos bankas tista' titnaqqas billi jiġi paċut kontriha l-ammont li Lietuvos bankas huwa mitlub jikkontribwixxi għar-riżervi u l-provvedimenti tal-BĊE skont l-Artikolu 48.2 tal-Istatut tas-SEBĊ u l-Artikolu 5(1) tad-Deċiżjoni (UE) 2015/287 (BĊE/2014/61), f'każ li l-klejm ta' Lietuvos bankas tkun akbar mill-ammont ta' EUR 239 453 709,58. Il-BĊE u Lietuvos bankas għandhom jaqblu dwar modalitajet oħrajn sabex tiġi kkreditata l-klejm ta' Lietuvos bankas, billi jiġi kkunsidrat illi, skont iċ-ċaqlieq fil-kambju barrani, jista' jkun neċessarju illi tiżdied aktar milli titnaqqas il-klejm għall-ammont imsemmi fil-premessa 2. Il-Kunsill Governattiv approva d-dħul tal-BĊE f'dan il-Ftehim, li jikkonċerna deċiżjoni li għandha tittieħed taħt l-Artikolu 30 tal-Istatut tas-SEBĊ, skont l-Artikolu 10.3 tal-Istatut tas-SEBĊ u l-proċedura speċifikata fih, QABLU KIF ĠEJ: Jekk l-ammont tal-klejm li l-BĊE huwa mitlub jikkredita lil Lietuvos bankas skont l-Artikolu 30.3 tal-Istatut tas-SEBĊ u l-Artikolu 4(1) tad-Deċiżjoni (UE) 2015/287 (BĊE/2014/61) (minn hawn 'il quddiem il-"klejm") ikun akbar minn EUR 239 453 709,58 f'xi waħda mid-dati ta' saldu li fiha l-BĊE jirċìevi assi ta' riżervi barranin mingħand Lietuvos bankas skont l-Artikolu 3 tad-Deċiżjoni (UE) 2015/287 (BĊE/2014/61), l-ammont tal-klejm għandu mbagħad jitnaqqas b'effett minn dik id-data għal EUR 239 453 709,58. Dan it-tnaqqis għandu jsir billi l-klejm tiġi paċuta kontra l-ammont li Lietuvos bankas huwa mitlub jikkontribwixxi għar-riżervi u l-provvedimenti tal-BĊE b'effett mill-1 ta' Jannar 2015 skont l-Artikolu 48.2 tal-Istatut tas-SEBĊ u l-Artikolu 5(1) tad-Deċiżjoni (UE) 2015/287 (BĊE/2014/61). L-ammont paċut għandu jiġi ttrattat bħala kontribuzzjoni bil-quddiem għar-riżervi u l-provvedimenti tal-BĊE skont l-Artikolu 48.2 tal-Istatut tas-SEBĊ u l-Artikolu 5(1) tad-Deċiżjoni (UE) 2015/287 (BĊE/2014/61), li għandha titqies li saret fid-data li fiha isseħħ it-tpaċija. Jekk l-ammont mitlub bħala kontribuzzjoni minn Lietuvos bankas għar-riżervi u l-provvedimenti tal-BĊE skont l-Artikolu 48.2 tal-Istatut tas-SEBĊ u l-Artikolu 5(1) tad-Deċiżjoni (UE) 2015/287 (BĊE/2014/61) ikun inqas mid-differenza bejn l-ammont tal-klejm ta' Lietuvos bankas u EUR 239 453 709,58, l-ammont tal-klejm għandu mbagħad jitnaqqas għal EUR 239 453 709,58: (a) billi ssir tpaċija skont il-paragrafu 1 hawn fuq; u (b) billi l-BĊE jħallas lil Lietuvos bankas ammont f'euro ekwivalenti għall-ammont nieqes li jifdal wara dik it-tpaċija. Kull ammont li għandu jitħallas mill-BĊE skont dan il-paragrafu għandu jkun dovut fl-1 ta' Jannar 2015. Il-BĊE għandu, fiż-żmien propizju, jagħti struzzjonijiet għat-trasferiment ta' dak l-ammont, u ta' imgħax akkumulat nett fuq dan, permezz tat-Trans-European Automated Real-time Gross settlement Express Transfer system (TARGET2). L-imgħax akkumulat għandu jinħadem fuq bażi ta' kuljum, permezz tal-metodu ta' kalkolu attwali fuq għadd ta' 360 jum b'rata ekwivalenti għar-rata ta' imgħax marġinali użata mill-Eurosistema fl-operazzjoni ewlenija ta' rifinanzjament l-aktar riċenti tagħha. Jekk l-ammont tal-klejm ta' Lietuvos bankas ikun anqas minn EUR 239 453 709,58 fid-data finali li fiha l-BĊE jirċievi assi ta' riservi barranin mingħand Lietuvos bankas skont l-Artikolu 3 tad-Deċiżjoni (UE) 2015/287 (BĊE/2014/61), l-ammont tal-klejm imbagħad jiżdied f'dik id-data għal EUR 239 453 709,58 u Lietuvos bankas għandu jħallas lill-BĊE ammont f'euro li huwa ekwivalenti għad-differenza. Kull ammont li għandu jitħallas minn Lietuvos bankas skont dan il-paragrafu għandu jkun dovut mill-1 ta' Jannar 2015, u għandu jitħallas fid-data finali meta l-BĊE jirċievi assi ta' riżervi barranin skont l-Artikolu 3 tad-Deċiżjoni (UE) 2015/287 (BĊE/2014/61). Dan il-Ftehim għandu jidħol fis-seħħ fl-1 ta' Jannar 2015. Dan il-Ftehim għandu jitħejja f'żewġ kopji oriġinali bl-Ingliż debitament iffirmati. Il-BĊE u Lietuvos bankas għandhom iżommu kopja oriġinali kull wieħed. Magħmul fi Frankfurt am Main, il-31 ta' Diċembru 2014. Il-kontrollur ta' din l-operazzjoni ta' pproċessar hu l-Kunsill tal-Unjoni Ewropea rrappreżentat mid-Direttur Ġenerali tad-DĠ C (Affarijiet Barranin, Tkabbir, Protezzjoni Ċivili) tas-Segretarjat Ġenerali tal-Kunsill u d-dipartiment fdat bl-operazzjoni ta' pproċessar hu l-Unità 1C tad-DĠ C li wieħed jista' jikkuntattja f'dan l-indirizz: L-għan tal-operazzjoni ta' pproċessar huwa l-istabbiliment u l-aġġornament tal-lista ta' persuni soġġetti għal miżuri restrittivi f'konformità mar-Regolament (KE) Nru 2580/2001. Is-suġġetti tad-data huma l-persuni fiżiċi li jissodisfaw il-kriterji għall-elenkar kif stipulati f'dak ir-Regolament. Id-data personali miġbura tinkludi d-data meħtieġa għall-identifikazzjoni tajba tal-persuna kkonċernata, id-Dikjarazzjonijiet tar-Raġunijiet u kwalunkwe data oħra relatata ma' dan. Id-data personali miġbura tista' titqassam skont kif ikun meħtieġ lis-Servizz Ewropew għall-Azzjoni Esterna u lill-Kummissjoni. Id-data personali se tinżamm għal 5 snin minn meta s-suġġett tad-data jkun tneħħa mil-lista ta' persuni soġġetti għall-iffriżar tal-assi jew il-validità tal-miżura tkun skadiet, jew sakemm ikunu fis-seħħ il-proċedimenti tal-qorti f'każ li dawn ikunu nbdew. Is-suġġetti tad-data jistgħu jirrikorru għand il-Kontrollur Ewropew għall-Protezzjoni tad-Data f'konformità mar-Regolament (KE) Nru 45/2001. Il-Kunsill ġie pprovdut b'informazzjoni ġdida rilevanti għall-elenkar tal-persuni, gruppi u entitajiet imsemmijin hawn fuq. Wara li kkunsidra din l-informazzjoni ġdida, il-Kunsill emenda d-dikjarazzjonijiet tar-raġunijiet kif meħtieġ. Il-persuni, gruppi u entitajiet ikkonċernati jistgħu jippreżentaw talba biex jiksbu d-dikjarazzjonijiet tar-raġunijiet aġġornati tal-Kunsill għaliex huma għadhom jinżammu fuq il-lista msemmija hawn fuq fl-indirizz li ġej: It-tali talba għandha tiġi ppreżentata sas-26 ta' Frar 2015. Qed tinġibed l-attenzjoni tal-persuni, il-gruppi u l-entitajiet ikkonċernati għall-possibbiltà li ssir applikazzjoni quddiem l-awtoritajiet kompetenti tal-Istat(i) Membru/i rilevanti kif elenkati fl-Anness għar-Regolament sabiex tinkiseb awtorizzazzjoni biex il-fondi ffriżati jintużaw għal ħtiġijiet essenzjali jew ħlasijiet speċifiċi skont l-Artikolu 5(2) ta' dak ir-Regolament. Lista aġġornata tal-awtoritajiet kompetenti hija disponibbli fuq l-Internet f'dan l-indirizz:
Extracted from C_064_2015.html